**Геаграфія, VII клас**

**Аўтар:** Пушкарэвіч Галіна Аляксандраўна, настаўнік першай кваліфікацыйнай катэгорыі ДУА “Петкавіцкі вучэбна-педагагічны комплекс яслі-сад – сярэдняя школа”

**Тэма ўрока: Унутраныя воды Паўночнай Амерыкі. Сучаснае зледзяненне мацерыка**

**Мэта ўрока:** фарміраваць веданне азначэнняў “каньён”, “шматгадовая мерзлата”; уменні паказваць на карце аб’екты гідраграфіі мацерыка; характарызаваць асаблівасці ўнутраных вод; устанаўліваць прычынна-выніковыя сувязі паміж кліматам і ўнутранымі водамі; навыкі працы з тэматычнай і контурнай картамі для нанясення рэк, азёр, вадаспадаў, вадасховішчаў Паўночнай Амерыкі; садзейнічаць развіццю вучэбна-пазнавальнай, камунікатыўнай і інфармацыйнай кампетэнцый; выхоўваць пазнавальную актыўнасць, цікаўнасць да пазнання прыроды розных куткоў Зямлі.

**Праграмная геаграфічная намінклатура:** рэкі Місісіпі, Святога Лаўрэнція, Каларада, Макензі, Юкан; Панамскі канал; Ніагарскі вадаспад; возера Вялікае Мядзведжае, Вялікае Салёнае.

**Вучэбна-метадычнае забеспячэнне**: вучэбны дапаможнік (Геаграфія. Мацерыкі і акіяны. 7 клас/ А.Г. Кальмакова, П.С. Лопух, В.У. Сарычава. – Мінск, 2017), фізічная карта Паўночнай Амерыкі, тэматычныя карты атласа (Мацерыкі і акіяны. 7 клас / А.Г. Кальмакова, П.С. Лопух, В.У. Сарычава. – Мінск: РУП “Белкартаграфія”, 2017), контурныя карты (А.Г. Кальмакова, В.У. Сарычава. Контурныя карты. Геаграфія. Мацерыкі і акіяны. 7 клас, 2017-2020), слайды прэзінтацыі.

Ход урока

**I. Арганізацыйны момант**

**II. Праверка дамашняга задання**

*Гутарка па пытаннях.* Назавіце фактары, якія фарміруюць клімат Паўночнай Амерыкі? Які ўплыў на клімат аказваюць Кардыльеры? Якая з’ява прыроды ўзнікае пры сутыкненні трапічных і арктычных паветраных мас? У якіх кліматычных паясах размяшчаецца Паўночная Амерыка? У якім поясе магчыма фарміраванне пустынь? Чаму?

*Праграмная геаграфічная намінклатура (вучні паказваюць на карце)***:** моры Карыбскае, Берынгава; Гудзонаў заліў; Дэвісаў праліў; астравы Грэнландыя, Канадскі Арктычны архіпелаг, Алеуцкія; паўастравы Лабрадор, Каліфорнія, Юкатан; Паўночна-Амерыканская платформа; горы Мак-Кінлі, Скалістыя, Апалачы; Мексіканскае нагор’е; плато Каларада, Вялікі Басейн; вулкан Арысаба; раўніны Цэнтральныя, Вялікія; упадзіна Даліна Смерці; цячэнні Каліфарнійскае, Аляскінскае.

**III. Актуалізацыя ведаў і ўменняў вучняў**

*Гутарка.* Як вы мяркуеце, чаму мы з вамі вывучаем унутраныя воды пасля тэмы “Клімат”? Якім чынам рэльеф уплывае на ўнутраныя воды? Як адрозніваюцца азёры па салёнасці? Якія бываюць ледавікі?

**IV. Вывучэнне новай тэмы**


**Мэтавызначэнне.** *Пытанне.*Якія мэты ставіць перад намі тэма ўрока?

План вывучэння новай тэмы:

1. Асаблівасці рачной сеткі.

*Работа з фізічнай картай.* У якія акіяны ўпадаюць рэкі Паўночнай Амерыкі? Параўнайце плошчы басейнаў. Які самы вялікі? З чым гэта звязана? Рэкі якога басейна самыя кароткія? Чаму? Параўнайце рэкі ўсходу и захаду мацерыка? На якіх рэках хуткасць цячэння будзе вышэйшая? Чаму? Рэкі якіх кліматычных паясоў замярзаюць зімой?

*Заданне.* Выкарыстоўваючы тэкст вучэбнага дапаможніка (с. 187-188) і тэматычныя карты атласа, складзіце апорную схему “Басейны сцёку рэк Паўночнай Амерыкі”.



1. Рэкі.

*Заданне.* Выкарыстоўваючы тэкст вучэбнага дапаможніка (с. 187-188) і тэматычныя карты атласа, запоўніце табліцу “Рэкі Паўночнай Амерыкі”:

|  |  |  |  |  |
| --- | --- | --- | --- | --- |
| Рака | Даўжыня, км | Характар цячэння | Тып сілкавання | Рэжым |
| Місісіпі –самая доўгая і паўнаводная рака  (Місуры – самы доўгі прыток;  Агая – самы паўнаводны прыток) | 6420 | Раўнінны характар | Змешанае | Вясновая паводка, летняя і зімовая межані |
| Макензі – другая па даўжыні рака | 4250 | Раўнінны характар | Снегавое | Разводдзе ў канцы вясны – на пачатку лета |
| Юкан | 3700 | Зараджаецца ў гарах, хуткае цячэнне, парогі і вадаспады | Ледавіковае | Летняе разводдзе |

*Пытанне.* Чым эстуарый адрозніваецца ад дэльты?

*Работа з тэкстам вучэбнага дапаможніка.* Увядзенне паняцця “каньён” (с. 189).


*Каньён – глыбокая рачная даліна са стромкімі або ступенчатымі схіламі і вузкім дном, занятым рэчышчам ракі.*

*Рубрыка “Клуб дыскусій.* Чаму Вялікі Каньён называюць “музеем пад адкрытым небам”?

*Работа з картай.* Пакажыце на карце рэкі Місісіпі, Святога Лаўрэнція, Каларада, Макензі, Юкан.

3.Азёры.

*Заданне.* Выкарыстоўваючы тэкст вучэбнага дапаможніка (с. 189-190), складзіце схему “Паходжанне азёрных катлавін Паўночнай Амерыкі”. Дапоўніце схему прыкладамі.




*Работа з картай.* Пакажыце на карце возера Вялікае Мядзведжае, Вялікае Салёнае, Вялікія Амерыканскія.

4.Сучаснае зледзяненне

*Работа з тэкстам вучэбнага дапаможніка.* Увядзенне паняцця “вечная мерзлата” (с. 191).

*Вечная мерзлата – верхні пласт зямной кары, у якім тэмпература доўгі час не падымаецца вышэй за 00 С.*

*Заданне.* Выкарыстоўваючы тэкст вучэбнага дапаможніка (с. 190-191), складзіце апорную схему “Сучаснае зледзяненне Паўночнай Амерыкі”.

****

**V. Фізкульхвілінка**

**VI.** **Замацаванне вывучанага матэрыялу**

*Работа з контурнай картай.* Выкананне заданняў контурнай карты “Плывем па рэках і азёрах Паўночнай Амерыкі” ( с. 34).

*Заданне.* Вызначыце прапушчаныя словы:

*Большая частка рэк ўпадае ў … акіян. Самая доўгая рака Паўночнай Амерыкі .... . Ракі басейна Паўночнага Ледавітага акіяна маюць пераважна ... сілкаванне. Каньён ракі ... называюць Восьмым цудам Света. Самае вялікае возера ў Паўночнай Амерыцы ... . Ніягарскі вадаспад знаходзіцца паміж азёрамі ... і Эры. Возера Вініпег … паходжання. Вялікія азёры злучаюцца з Атлантычным акіянам ракой ....*

**VII. Дамашняе заданне**

§ 26, рубрыка “Праверым сябе”, с. 192.

**VIII. Падвядзенне вынікаў, рэфлексія**

*Метад “Завяршы фразу”*. Галоўным адкрыццём для мяне з вывучанага з'явілася тое, што ....